钦定古今图书集成/明伦汇编/交谊典/第044卷 > 《赠友人》邓牧
## 钦定古今图书集成/明伦汇编/交谊典/第044卷 > 《赠友人》邓牧

“我在越，君在吴，携书邀我游西湖。我还吴，君适越，遥隔三江共明月。明月可望，佳人参差。与君携手西湖
上，相思空诵《停云》诗。知君去埽严陵墓，祇把青樽酹
黄土。浮云茫茫江水深，感慨空劳吊今古。孤山山下
见陈实，连骑东来踏春色。湖边千树花正繁，莫待春
风吹雪积。有酒如渑，有肉如林鼓赵瑟，弹秦筝。与君”
沉醉不用醒。人生行乐尔，胡必千秋万岁名。